सोभियत संघ विघटनपछि पश्चिमी देशको रुससँगको सम्बन्ध अहिलेसम्मकै अत्यन्त खराब रहेको अवस्था छ। सम्भवतः पुटिन नेतृत्वको रुस पक्कै पश्चिमी तथा अमेरिकाका लागि संकट बनिरहेको छ। उसले रुससँगको संकटलाई कुनै प्रकारको सैन्य बलबाट सल्टाउने आँट गर्न सक्दैन। उनीहरूका लागि रुससँग सुमधुर सम्बन्ध कायम गर्ने वातावरण मस्कोमा एक उदार तथा उनीहरूको नीतिलाई अनुसरण गर्ने शासक हुनुमा मात्र सम्भव देखिन्छ। यस्तो घडीमा थप ६ वर्षे कार्यकालका लागि पुटिनको जितले पश्चिमालाई झन् निराश बनाइदिएको छ।
